Μαρία Άστριντ του Λουξεμβούργου

Η Μαρία Άστριντ του Λουξεμβούργου (Marie Astrid vu Lëtzebuerg, γενν. 17 Φεβρουαρίου 1954) είναι η κόρη του Ιωάννη, Μέγα Δούκα του Λουξεμβούργου.

Βιογραφία
Γεννήθηκε στις 17 Φεβρουαρίου 1954 στο Κάστρο Μπέρτσντοφ και είναι το μεγαλύτερο παιδί και κόρη του Ιωάννη Μεγάλου Δούκα του Λουξεμβούργου και της Ιωσηφίνας-Καρλότας των Βέττιν - Σαξονίας-Κόμπουργκ & Γκότα, κόρης του Λεοπόλδου Γ¨ του Βελγίου.

Ονομάσθηκε Μαρία Άστριντ Λιλιάνα Καρλότα Λεοπολδίνα Βιλελμίνη Ίνγκεμποργκ Αντωνία Ελισάβετ Άννα Αλβέρτα, προς τιμήν της Παρθένου Μαρίας, της μητρικής γιαγιάς της, της θετής μητρικής γιαγιάς της Λιλιάνας του Ρετύ, της πατρικής γιαγιάς της, της μητέρας της, του μητρικού προ-παππού της Κάρολου, Δούκα του Βέστεργκετλαντ, του μητρικού παππού της, της μητρικής προ-γιαγιά της Ίνγκεμποργκ της Δανίας, της μητρικής προ-γιαγιά της και του μητρικού παππού της.

Ανάδοχοί της ήταν ο εκ μητρός πάππος της Λεοπόλδος Γ΄ του Βελγίου και η εκ πατρός μάμμη της Καρλόττα Μεγάλη Δούκισσα του Λουξεμβούργου.

Η Μαρία Άστριντ σπούδασε στο Λουξεμβούργο και στο Βέλγιο. Έλαβε το πτυχίο της ως εγγεγραμμένη νοσοκόμα το 1974 και τελείωσε την εκπαίδευσή της το 1977, με πιστοποιητικό νοσηλευτικής στην τροπική ιατρική από το ινστιτούτο Πρίγκιπας Λεοπόλδος.

Διετέλεσε Πρόεδρος του Ερυθρού Σταυρού για τη νεολαία του Λουξεμβούργου από το 1970.

Οικογένεια
Στις 6 Φεβρουαρίου 1982 η Μαρία-Άστριντ παντρεύτηκε στο Λουξεμβούργο τον δεύτερο εξάδελφο της Κάρολο-Χριστιανό των Αψβούργων-Λωρραίνης αρχιδούκα της Αυστρίας και μαζί απέκτησαν παιδιά:
 Μαρία Χριστίνα Άννα Άστριντ Ζίτα Καρλόττα γενν. 1983, παντρεύτηκε τον Ροδόλφο κόμη του Λίμπουργκ-Στίρουμ. Απέκτησαν 3 παιδιά.
 Ίμρε Εμμανουήλ Συμεών Ιωάννης Κάρολος Μάρκος ντ’ Αβιάνο γενν. 1985, αρχιδούκας της Αυστρίας. Νυμφεύτηκε την Αικατερίνη-Ελισάβετ Γουόλκερ και απέκτησαν 2 παιδιά.
 Χριστόφορος Ερρίκος Αλέξανδρος Μαρία Μάρκος ντ’ Αβιάνο γενν. 1988, αρχιδούκας της Αυστρίας. Νυμφεύτηκε την Αδελαΐδα Μαρία Βεατρίκη Ντράπι-Φις και απέκτησαν 2 παιδιά. 
 Αλέξανδρος Έκτορας Μαρία Κάρολος Λεοπόλδος Μάρκος ντ’ Αβιάνο γενν. 1990, αρχιδούκας της Αυστρίας.
 Γαβριέλα Μαρία Πιλάρ Γιολάντα Ιωσηφίνα Καρλόττα γενν. 1994, είναι αρραβωνιασμένη με τον Ερρίκο των Βουρβόνων-Πάρμας, γιο του Έρικ πρίγκιπα των Βουρβόνων-Πάρμας (γιο του Μιχαήλ). Απέκτησαν 1 παιδί.

Η Μαρία-Άστριντ έγινε ανάδοχος το 1981 του ανιψιού της Γουλιέλμου διαδόχου πρίγκιπα του Λουξεμβούργου. Επίσης το 1991 του Ιωσήφ και το 1997 της Άννας-Μαρίας φον Άουερσπεργκ-Τράουτσον, ανιψιών του συζύγου της.

Τίτλοι
17 Φεβρουαρίου 1954 - 6 Φεβρουαρίου 1982: Η Βασιλική Υψηλότητα Πριγκίπισσα Μαρία Άστριντ του Λουξεμβούργου, Πριγκίπισσα του Νασσάου, Πριγκίπισσα των Βουρβόνων-Πάρμας
6 Φεβρουαρίου 1982 - μέχρι σήμερα: Η Αυτοκρατορική και Βασιλική Υψηλότητα Αρχιδούκισσα Μαρία Άστριντ της Αυστρίας, Πριγκίπισσα του Λουξεμβούργου, του Νασσάου και των Βουρβόνων-Πάρμας

Τιμητικές διακρίσεις
Λουξεμβουργιανές

Ως Πριγκίπισσα του Λουξεμβούργου, σε ηλικία 18 ετών:
 : Ιππότης Μεγαλόσταυρου του Τάγματος του Αδόλφου του Νασσάου
  : Αναμνηστικό Αργυρό Μετάλλιο της Βασιλικής Υψηλότητας του Ο Μέγας Δούκας Ιωάννης (12 Νοεμβρίου 1989).

Ξένες
 : Αναμνηστικό Μετάλλιο της 2500ης Επέτειος από την ίδρυση της Περσικής Αυτοκρατορίας (14 Οκτωβρίου 1971).
 : Ιππότης Μεγαλόσταυρου του Τάγματος της Ισαβέλλας της Καθολικής (8 Ιουλίου 1980).

Παραπομπές

Οίκος των Αψβούργων-Λωρραίνης
Πριγκίπισσες της Αυστρίας
Πριγκίπισσες των Βουρβόνων-Πάρμας
Πριγκίπισσες του Λουξεμβούργου